KOMISSION ASETUS (ETY) N:o 642/92,
annettu 13 päivänä maaliskuuta 1992,
painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89(1) ja erityisesti sen 1 artiklan 2 kohdan,
sekä katsoo, että
yksityiskohtaiset säännöt painaviksi ruhoiksi lihotettavien karitsojen määritelmän soveltamisesta on annettu komission asetuksella (ETY) N:o 2814/90(2), sellaisena kuin se on viimeksi muutettuna asetuksella (ETY) N:o 3561/91(3),
Kreikka on päättänyt soveltaa markkinointivuodesta 1992 asetuksella (ETY) N:o 3901/89 säädettyä järjestelmää; tietyt hallinnolliset vaikeudet ovat kuitenkin viivästyttäneet kansallisten soveltamista koskevien säännösten täytäntöönpanoa; sen vuoksi on suotavaa säätää poikkeuksellisesti markkinointivuodelle 1992 Kreikan osalta pitemmästä ajasta palkkiohakemusten tekemiselle ja erityisten ilmoitusten tekemiselle varatun ajan lyhentämisestä, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2814/90 seuraavasti:
1) Lisätään 1 artiklan 1 kohtaan seuraava neljäs alakohta:
"Poikkeuksellisesti markkinointivuodelle 1992 Kreikan osalta erityinen ilmoitus koskee karitsoja, joita lihotetaan mainittuna markkinointivuonna 1 päivänä huhtikuuta ja 14 päivänä marraskuuta välisenä aikana."
2) Korvataan 3 artiklan toinen alakohta seuraavasti:
"Poikkeuksellisesti markkinointivuonna 1992 1 artiklan 1 kohdassa ja 2 artiklan 1 kohdassa säädetty aika palkkiohakemusten tekemiselle on seuraava:
- Kreikka: 1 päivästä marraskuuta 1991 30 päivään huhtikuuta 1992,
- Portugali: 1 päivästä marraskuuta 1991 31 päivään tammikuuta 1992."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1992.